Boek: 'n Boekwinkel tussen die wolke? | Maroela Media
Boek: 'n Boekwinkel tussen die wolke?
Welkom by Kop In Die Wolke – Ella se gunstelingwinkel op aarde. 'n Plek vol towerkrag waar wonderlike dinge met jou kan gebeur. Hier kan jy tweedehandse boeke koop wat ruik na raaisels, avonture en dagdrome (en 'n klein bietjie na sweterige sokkies, as ons nou doodeerlik moet wees).
Op die rakke wag 'n avontuur wat Ella se hele lewe gaan verander, as sy dapper genoeg is. Iemand probeer seker maak dat die boekwinkel finaal sy deure sluit, maar Ella en haar vriende gaan dit nie toelaat nie. Nie eens as dit lewensgevaarlik raak nie. Wie weet, dalk kry hulle hulp uit 'n onverwagse oord – alle boekwinkels het mos 'n tikkie towerkrag.